Twee beseer in ontploffing by laerskoolNooddienste op die toneel. Foto: Verskaf Twee vroue is Donderdagoggend in ŉ ontploffing by ŉ laerskool in Durban beseer. Garrith Jamieson, woordvoerder van Rescue Care-ambulansdienste, het gesê nooddienste is omstreeks 08:00 na die laerskool in Mayville ontbied. “Die twee vroue was in ŉ kombuis by die laerskool besig toe ŉ brand uitgebreek en ŉ ontploffing veroorsaak het,” het Jamieson gesê. Die vroue het geringe tot matige beserings tydens die ontploffing opgedoen. Hulle is op die toneel gestabiliseer en na ŉ plaaslike kliniek geneem vir verdere behandeling. Die brandweer het die brand onder bedwang gebring voordat dit na ander geboue kon versprei. Die oorsaak van die brand is onbekend en word ondersoek. Nooddienste op die toneel. Foto: Verskaf